CELEX: 62013TN0148
Language: mt
Date: 2013-03-14 00:00:00
Title: Kawża T-148/13: Rikors ippreżentat fl- 14 ta’ Marzu 2013 — Spanja vs Il-Kummissjoni

27.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 123/26
            
         Rikors ippreżentat fl-14 ta’ Marzu 2013 — Spanja vs Il-Kummissjoni
   (Kawża T-148/13)
   2013/C 123/45
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: S. Centeno Huerta)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla l-avviż ta’ kompetizzjoni ġenerali EPSO/AST/125/12 — Assistenti (AST 3), u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Spanja tikkontesta, skont l-Artikolu 263 TFUE, l-avviż ta’ kompetizzjoni msemmi hawn fuq minħabba ksur tal-Artikolu 22 tal-Karta tad-Drittijiet Fundamentali tal-Unjoni Ewropea, tal-Artikolu 342 TFUE, tal-Artikoli 1 u 6 tar-Regolament Nru 1 li jistabbilixxi l-lingwi li għandhom jintużaw mill-Komunità Ekonomika Ewropea (ĠU Edizzjoni Speċjali bil-Malti, Kapitolu 1, Vol. 1, p. 3), tal-Artikoli 1d u 27 tar-Regolamenti tal-Persunal u minħabba ksur tal-ġurisprudenza stabbilita fis-sentenza mogħtija fil-Kawża C-566/10 P L-Italja vs Il-Kummissjoni.
   Insostenn tar-rikors tiegħu, l-Istat rikorrent jallega li l-avviż ta’ kompetizzjoni ikkontestat
   
               —
            
            
               jittratta b’mod diskriminatorju lill-kandidati li l-ewwel lingwa tagħhom ma hijiex l-Ingliż, il-Franċiż jew il-Ġermaniż.
            
         
               —
            
            
               ma jiġġustifikax oġġettivament u b’mod konkret il-limitazzjoni tan-numru ta’ lingwi fid-dawl tal-pożizzjonijiet ta’ xogħol relatati. F’dan ir-rigward ma huwiex biżżejjed riferiment ġenerali għall-interessi tas-servizz.
            
         
               —
            
            
               ma jiggarantixxix li jintlaħaq l-għan li jintgħażlu l-kandidati li għandhom l-ogħla kwalitajiet ta’ kompetenza, ta’ effiċjenza u ta’ integrità.
            
         
               —
            
            
               jikser il-prinċipju ta’ proporzjonalità, billi ma jiggarantixxix bilanċ bejn l-effiċjenza tas-servizz u l-osservanza tal-prinċipju ta’ multilingwiżmu tal-Unjoni.